text: взема решенията, съобщава своето решение в рамките на 120 дни от датата на съобщаването на финансовото предложение, посочено по-горе.5. Когато финансовото предложение не е прието от Общността, страните от АКТБ или заинтересованите държави се информират незабавно за основанията за това решение. В този случай, представителите на държавите от АКТБ или на заинтересованите държави, могат в рамките на 60 дни след това, да изискат или:a) въпросът да бъде внесен в Комитета за финансиране на развитието между АКТБ и ЕС, създаден по силата на настоящото споразумение; илиб) да бъдат изслушани от органа на Общността, който взема решенията.6. След това изслушване, се приема окончателното решение за приемане или отхвърляне на финансовото предложение от съответния орган на Общността, пред когото страните от АКТБ или заинтересованите държави могат да представят, преди да е взето решението, всички факти, които изглеждат необходими за подкрепа на информацията, с която разполага.7. Многогодишните програми, inter alia, финансират обучението, децентрализираните действия, микропроектите, насърчаването на търговията и развитието на търговията, набора от действия с ограничен обхват в отделен сектор, подкрепата на управлението на проекта/програмата и техническото сътрудничество.8. В случайте, посочени по-горе, заинтересованите страни от АКТБ могат да внесат пред ръководителя на делегацията многогодишна програма, която широко очертава типовете действия, които предвижда, и предлаганите финансови ангажименти:a) решението за финансиране за всяка многогодишна програма се взема от главния оторизиращ служител. Писмото от главния оторизиращ служител до националния оторизиращ служител, с което го нотифицира за това решение, че представлява споразумение за финансиране; иб) в рамката на така приетите многогодишни програми националният оторизиращ служител или, когато възникне такъв случай, агентът по децентрализираното сътрудничество, комуто са делегирани функциите за тази цел или, в подходящите случаи, други отговарящи на изискванията бенефициери изпълняват всяко отделно действие в съответствие с релевантните разпоредби на настоящото споразумение и условията на финансовото споразумение, упоменато по-горе. Когато изпълнението се осъществява от агенти на децентрализираното сътрудничество или други бенефициери, отговарящи на изискванията, националният оторизиращ служител и ръководителят на делегацията запазват финансовата си отговорност и наблюдават редовно действията, за да имат възможност, inter alia, да осъществят своите задължения.9. В края на всяка година националният оторизиращ служител след консултация с ръководителя на делегацията изпраща доклад до Комисията за изпълнението на многогодишните програми.Член 17Финансово споразумение1. Освен ако не е предвидено друго в настоящото споразумение, за всяка програма или проект, финансирани посредством безвъзмездна помощ от фонда, се сключва финансово споразумение между Комисията и страните от АКТБ или заинтересованите държави. Когато прекият бенефициер не е от страните от АКТБ, Комисията формализира решението за финансиране посредством размяна на писма със заинтересования бенефициер.2. Споразумението за финансиране се изготвя между Комисията и страните от АКТБ или заинтересованите държави в рамките на 60 дни от решението на органа, който взема решенията на Общността. Споразумението:a) определя по-специално подробностите на финансовия ангажимент на фонда и финансовите разпоредби и условия, общите и особените разпоредби, отнасящи се до съответния проект или програма, и включва също подробния график за техническото изпълнение на проекта или програмата, съдържащ се във финансовото предложение; иб) съдържа съответна разпоредба за сумите за покриване на увеличаването на разходите или на непредвидените обстоятелства.3. След подписването на


text: финансовото споразумение се извършват преводите в съответствие с финансовия план, предвиден в него. Всеки непохарчен остатък след счетоводното приключване на проектите и програмите се придава към заинтересованите страни от АКТБ и се определя по този начин в счетоводните книги на фонда. Той може да се използва по начина, предвиден в настоящото споразумение за финансирането на проекти и програми.Член 18Надхвърляне на разходите1. Веднъж след като стане явно, че е вероятно да настъпи надхвърляне на разходите над ограниченията, предвидени във финансовото споразумение, националният оторизиращ орган чрез ръководителя на делегацията съответно нотифицира главния оторизиращ служител, както и за мерките, които националният оторизиращ служител възнамерява да предприема за покриване на това надхвърляне на сумите на разположение или чрез намаляване на обхвата на проекта или програмата, или посредством привличането на национални ресурси или на ресурси извън Общността.2. Ако по споразумение с Общността се реши да не се намали обхвата на проекта или програмата или ако не е възможно да бъдат покрити от други източници, тогава тези разходи могат да се финансират до 20 % от финансовия ангажимент за проекта или програмата от индикативната програма.Член 19Ретроактивно финансиране1. За да се гарантира ранното започване на проекта, да се избегнат празнините между последващи проекти и за да се избегнат закъсненията, страните от АКТБ по споразумение с Комисията може, при завършването на оценката на проекта и преди да е взето решението за финансиране, да:a) пуснат обявления за тръжна процедура за всички типове договори с клауза за преустановяване; иб) финансират предварително дейностите, свързани със започването на програмите, предварителната и сезонната работа, заявките за оборудване с дългосрочна доставка, както и на текущите действия. Тези разходи трябва да отговарят на процедурите, предвидени в споразумението.2. Тези разпоредби не накърняват правомощия на органа на Общността, който взема решенията.3. Разходът, направен от страните от АКТБ в изпълнение на тази разпоредба, се финансира с обратно действие по силата на проекта или програмата след подписването на финансовото споразумение.ГЛАВА 4КОНКУРЕНЦИЯ И ПРЕФЕРЕНЦИИЧлен 20ИзискванияОсвен ако не е предоставена дерогация в съответствие с общите регламенти за договорите или член 22:a) участието в поканите за тръжна процедура и спечелването на договорите, финансирани от фонда, е открито при равни условия за:i) физически лица, предприятия или дружества, или публични или полупублични агенции от страните от АКТБ и държавите-членки;ii) кооперативни обединения и други юридически лица, регулирани от публичното или частното право на държавите-членки и/или на страните от АКТБ; иiii) съвместните предприятия или сдружения на предприятия или дружества на страните от АКТБ и/или на държава-членка;б) доставките трябва да произхождат в Общността и/или от страните от АКТБ. В този контекст дефиницията на концепцията "стоки с произход" се оценява с позоваване на съответните международни спораумения и доставките, произхождащи от Общността, включват доставките, произхождащи от отвъдморските страни и територии.Член 21Участие при равни условияСтраните от АКТБ и Комисията предприемат необходимите мерки, за да гарантират най-широкото възможно участие при равни условия в поканите за участия в тръжни процедури за договори за труд, доставки и услуги, включващи, когато е уместно, мерки за:a) гарантиране на публикуването на поканите за участие в тръжни процедури в Официален вестник на Европейските общности, интернет, държавните вестници

type: contracts

jurisdiction: EU


text: на страните от АКТБ и във всяка друга подходяща информационна медия;б) премахване на дискриминационните практики или технически спецификации, които могат да попречат на широкото участие при равни условия;в) насърчаване на сътрудничеството между предприятията и дружествата на държавите-членки и страните от АКТБ;г) гарантиране, че всички критерии за възлагане са посочени в досието за тръжната процедура; ид) гарантиране, че избраният участник в тръжната процедура отговаря на изискванията в досието на търга и отговаря на критериите за възлагане, предвидени в него.Член 22Дерогация1. За да гарантират оптималната ефективност на разходите на системата на физическите или юридическите лица от развиващите се страни, които не са от АКТБ, може да им бъде позволено да участват в договори, финансирани от Общността по искане на заинтересованите страни от АКТБ. Заинтересованите страни от АКТБ, във всеки такъв случай, предоставят на ръководителя на делегацията информацията, необходима на Общността да вземе решение относно неприлагането на правилото, като се отдава особено значение на:a) географското разположение на заинтересованите страни от АКТБ;б) конкурентноспособността на изпълнителите, доставчиците и консултантите от държавите-членки и страните от АКТБ;в) необходимостта да се избягват извънредните увеличения на разходите по изпълнението на договора;г) транспортните затруднения или закъсненията, дължащи се на сроковете на доставка или други сходни проблеми; ид) технологията, която е най-подходяща и отговаря най-добре на местните условия.2. Участието на трети страни в договорите, финансирани от Общността, може да се оторизира:a) когато Общността участва във финансирането на регионалните или междурегионалните схеми, включващи тези страни;б) в случаите на съфинансиране на проекти и програми; ив) в случай на помощ в спешни ситуации.3. В изключителни случаи и по споразумение с Комисията, консултантските дружества с експерти, които са граждани на трети страни, могат да участват в договори за услуги.Член 23Конкуренция1. За да опрости и уеднакви общите правила и регламенти на конкуренция и преференциите за действията, финансирани от Европейския фонд за развитие (EDF), договорите се възлагат посредством открита и ограничена процедура, както и с рамков договор, пряко договаряне и пряк труд, както следва:a) открита международна покана за участие в тръжна процедура посредством или след публикуването на обявление за обществена поръчка в съответствие с разпоредбите на настоящото споразумение;б) открита местна покана за участие в тръжна процедура, когато обявата за обществената поръчка е публикувана изключително в държавата бенефициер от АКТБ;в) ограничена покана за участие в международна тръжна процедура, когато възложителят кани ограничен брой кандидати да участват в тръжната процедура след публикуването на предварително обявление;г) договори с пряко договоряне, които включват опростена процедура, когато публикуването на обявлението е излишно и възложителят кани ограничен брой доставчици на услугата да представят своите оферти; ид) споразумения за пряк труд, когато договорите се осъществяват от публични или полупублични агенции и отдели на заинтеросованите държави бенефициери.2. Договорите, финансирани от фонда се възлагат в съответствие със следните разпоредби:a) договори за труд на стойност:i) по-висока от 5000000 EUR се възлагат посредством открита международна открита местна покана за участие в тръжна процедура;ii) между 300000 EUR и 5000000 EUR се възлагат посредством открита местна покана за участие в тръжна процедура; иiii) под 300000 EUR се възлагат с пряко договаряне, което включва опростена процедура, без публикуване на обявление;б) договори


text: за доставка на стойност:i) по-висока от 150000 EUR се възлагат посредством открита международна процедура;ii) между 30000 EUR и 150000 EUR се възлагат посредством открита местна процедура; иiii) под 30000 EUR се възлагат с пряко договаряне, което включва опростена процедура без обявление;в) договори за услуги на стойност:i) по-висока от 200000 EUR се възлагат посредством ограничена международна процедура след публикуване на обявление; иii) под 200000 EUR се възлагат чрез пряко договаряне, което включва ограничена процедура или рамков договор.3. За възлагане на договори за труд, доставка и услуги на стойност 5000 EUR или по-малко не се изисква провеждането на състезателна процедура.4. В случайте на ограничена процедура списъкът на подбраните кандидати се изготвя от страните от АКТБ или от заинтересованите държави и се съгласува с ръководителя на делегацията след провеждането, когато е възможно, на предварително класиране на участниците въз основа на публикувано обявление.5. В случайте на договори, възложени чрез пряко договаряне, страните от АКТБ встъпват в свободни преговори, които считат за необходими, с участниците, които са подбрали предварително в съответствие с членове от 20 до 22 и възлагат договора на участниците, които са подбрали.6. Страните от АКТБ могат да изискат от Комисията да преговаря, изготвя, сключва и изпълнява договори за услуги пряко от тяхно име посредством нейната съответна агенция.Член 24Пряк труд1. В случай на действия, проекти и програми, налагащи пряк труд, те се възлагат на публични, полупублични агенции или отдели на държавата или заинтересованите държави от лицето, отговарящо за изпълнението на действието.2. Общността финансира разходите на отдела възложител, като предоставя оборудване и/или материалите, които му липсват, и/или средствата, които да му позволят да наеме необходимия състав под формата на експерти от заинтересованите страни от АКТБ или от другите страни от АКТБ. Участието на Общността покрива само разходите, понесени от допълнителните мерки и временните разходи, отнасящи до изпълнението тясно свързано с изискванията на въпросния проект.Член 25Договори за спешна помощДоговорите за спешна помощ се осъществяват по начин, който да отрази неотложността на ситуацията. За тази цел за всички действия, отнасящи до спешната помощ, страните от АКТБ могат след съгласуване с ръководителя на делегацията да разрешат:a) сключването на договори с пряко договаряне;б) изпълнението на договори с пряк труд;в) изпълнение чрез специализирани агенции; иг) пряко изпълнение от Комисията.Член 26ПреференцииПредприемат се мерки за окуражаване на най-широкото участие на физически и юридически лица от държавите от страните от АКТБ при изпълнението на договори, финансирани от фонда, за оптимизирането на физическите и човешките на ресурси на тези държави. За тази цел:a) за договори за труд на стойност по-малка от 5000000 EUR, на участниците в търговете от страните от АКТБ, при условие че най-малко една четвърт от капитала и управленския състав произхождат от една или повече от страните от АКТБ се предоставя 10 % ценова преференция, когато се сравняват участници, които притежават еднакви икономически, технически и административни качества;б) за договори за доставка, независимо от стойността на доставките, на участниците от страните от АКТБ, които предлагат доставки с най-малко 50 % от стойността на договора им се предоставя 15 % ценова преференция, когато се сравняват участници, които притежават еднакви икономически, технически и административни


text: качества;в) по отношение на договорите за услуги, при наличие на необходимата компетентност, се отдава предпочитание на:i) експерти, институции или консултантски компании или фирми от страните от АКТБ, когато се сравняват участници, притежаващи еднакви икономически и технически качества,ii) оферти, внесени от фирма от АКТБ в обединение с партньори от Европа, иiii) оферти, внесени от европейски участници с подизпълнители или експерти от АКТБ.г) когато се предвижда подизпълнение, преференциите се предоставят от спечелилия участник на физическите лица, предприятията и фирмите от страните от АКТБ, способни да изпълнят изискванията на договора при сходни условия; ид) страните от АКТБ могат в обявлението да предложат на вероятните кандидати помощта на компании или фирми или национални експерти или консултанти, подбрани по взаимно съгласие. Това сътрудничество може да бъде под формата или на смесено предприятие, или подизпълнение, или обучение на работното място на преподаватели.Член 27Възлагане на договорите1. Без да се накърнява член 24, страните от АКТБ възлагат договора на участника в тръжната процедура:a) чието предложение е установено, че отговаря на изискванията за тръжната документация;б) за договорите за доставка или труд, който е отправил най-изгодното предложение, което се преценява, inter alia, въз основа на:i) цената, оперативните разходи и разходите по поддръжка;ii) квалификацията, и гаранциите, предложени от кандидатите, както и техническите качества на предложението, включващо предложението за следпродажбена поддръжка в страните от АКТБ; иiii) характера, условията и сроковете за изпълнение на договорите и адаптирането към местните условия;в) за договора за услуги, който предлага най-изгодното предложение, като се взема предвид, inter alia, цената, техническата стойност на предложението, организацията и методологията, която се предлага за предоставянето на услугите, както и компетентността, независимостта и наличието на предложения състав.2. Когато се установи, че двама кандидати се оценяват еднакво въз основа на критериите, посочени по-горе, се отдава предпочитание на:a) на участник в тръжна процедура от страните от АКТБ; илиб) ако такъв участник липсва, на участника, който:i) позволява най-доброто възможно използване на физическите и човешките ресурси на страните от АКТБ;ii) предлага най-добрите възможни възможности за подизпълнение на предприятия, дружества или лица от АКТБ; илиiii) е консорциум на физически лица, дружества или предприятия от страните от АКТБ и Общността.Член 28Общи разпоредби за договорите1. Възлагането на договорите, финансирани от източниците на фонда, се регулира от настоящото приложение и процедурите, които се приемат с решение на Съвета на министрите на първото заседание след подписването на настоящото споразумение по препоръка на Комитета за финансово подпомагане на развитието между АКТБ и ЕС. Тези процедури отразяват разпоредбите на настоящото приложение и правилата на Общността за обществените поръчки в сътрудничеството с трети страни.2. До приемането на тези процедури ще се приемат настоящите правила на Европейския фонд за развитие (EФР), както се съдържат в текущите общи регламенти и общи правила за договорите.Член 29Общи условия на договоритеИзпълнението на договорите за труд, доставки и услуги, финансирани от източниците на фонда, се регулират от:a) общите условия, които се прилагат по отношение на договорите, финансирани от фонда, които се приемат с решение на Съвета на министрите на първото заседание след подписването на настоящото споразумение, по препоръка на Комитета за финансово подпомагане на развитието между АКТБ и ЕС; илиб)


text: в случай на съвместно финансирани проекти и програми, или когато е предоставена дерогация за трети страни или при ускорени процедури или в други подходящи случаи, такива други общи условия, които могат да се договорят между заинтересованите страни от АКТБ и Общността, т.е.:i) общите условия на договорите, предвидени в националното законодателство на заинтересованите страни от АКТБ или техните установени практики по отношение на международните договори; илиii) всички други международни общи условия за договорите.Член 30Уреждане на спороветеВсеки спор, възникващ между властите на страните от АКТБ и изпълнител, доставчик на стоки или на услуги по време на изпълнението на договор, финансиран от фонда:a) се урежда в случай на национален договор в съответствие с националното законодателство на заинтересованите страните от АКТБ; иб) се урежда в случай на транснационален договор; или:i) ако страните по договора се договорят така, в съответствие с националното законодателство на заинтересованите страни от АКТБ или от тяхната установена практика; илиii) чрез арбитраж в съответствие с процедурните правила, които ще се приемат с решение на Съвета на министрите на първото заседание, следващо подписването на настоящото споразумение, по препоръка на Комитета за финансово подпомагане на развитието между АКТБ и ЕС.Член 31Данъчни и митнически договорености1. Страните от АКТБ прилагат по отношение на договорите, финансирани от Общността данъчни и митнически разпоредби, които са не по-малко благоприятни от тези, прилагани от тях към най-облагодетелстваните държави или към международните организации за развитие, с които имат отношения. По смисъла на определението за статут на най-облагодетелствана нация (СОН) се вземат предвид разпоредбите, прилагани от заинтересованите страни от АКТБ по отношение на другите страни от АКТБ, или по отношение на другите развиващи се страни.2. При спазване на горепосочените разпоредби по отношение на договорите, финансирани от Общността, се прилага следното:a) договорът не се облага в държавите бенефициери от АКТБ с гербови или регистрационни такси или фискални данъци, имащи равностоен ефект, независимо дали тези данъци вече са съществували или ще възникнат в бъдеще; въпреки това, тези договори се регистрират в съответствие със законодателството в сила в страните от АКТБ и върху тях може да бъде начислявана такса, отговаряща на услугата, предоставяна с тях;б) печалбите и/или приходите, възникващи от изпълнението на договорите, се облагат в съответствие с вътрешните фискални правила на заинтересованите страни от АКТБ при условие че физическите или юридическите лица, които реализират тази печалба и/или приход, имат постоянно място на стопанска дейност в тази държава или че изпълнението на договора е за срок, по-дълъг от шест месеца;в) предприятията, които трябва да внасят професионално оборудване, за да осъществят договорите за работа, при тяхно искане, се ползват от системата на временния внос, така както е установена в националното законодателство на държавите бенефициери от АКТБ по отношение на въпросното оборудване;г) професионалното оборудване, необходимо за осъществяването задачите, предвидени в договорите за услуги, се внася временно в страните от АКТБ или в държавите в съответствие с тяхното национално законодателство, без да се начисляват данъчни, вносни или митнически такси или други налози, които имат равностоен ефект, когато тези данъци или такси не представляват възнаграждение за предоставяните услуги;д) вносът по силата на договори за доставки се осъществява на


text: територията на държавата бенефициер от АКТБ без мита, вносни мита, такси или фискални данъци, имащи същия ефект. Договорите за доставка, произхождащи от заинтеросованите страни от АКТБ, се сключват въз основа на цената към момента на производството на доставките, към които могат да се добавят тези вътрешни фискални такси, които са приложими към тези доставки в страните от АКТБ;е) горивата, лубрикантите и въглеводородите, свързващи вещества и най-общо всички материали, използвани за осъществяването на договорите за труд се приема, че са закупени на местния пазар и по отношение на тях се прилагат данъчните правила, предвидени в националното законодателство в сила в държавата бенефициер от АКТБ;ж) личните и домакински вещи, внесени за употреба от физическите лица, които не са наети местно, ангажирани с осъществяването на задачите, дефинирани в договора за доставка и членовете на техните семейства се освобождават от мита или вносни мита, такси и други данъчни задължения, които имат еднакъв ефект, в рамките на националното законодателство в сила в държавите бенефициери от АКТБ.3. Всеки въпрос, който не е обхванат от горепосочените разпоредби относно данъчните и митническите договорености, остава предмет на националното законодателство на заинтересованите страни от АКТБ.ГЛАВА 5МОНИТОРИНГ И ОЦЕНКАЧлен 32ЦелиЦелта на мониторинга и оценката се състои в редовната оценка на действията за развитие (подготовка, изпълнение и последващо действие) с оглед на подобряването на ефективността на развитието на текущите и бъдещи действия.Член 33Модалитети1. Без да се накърняват оценките, осъществявани от страните от АКТБ или Комисията, оценяването ще се извършва съвместно от страните от АКТБ и Общността. Комитетът за сътрудничество за финансиране на развитието между АКТБ и ЕС осигурява съвместния характер на общия действия по мониторинг и оценка. С оглед подпомагането на Комитета за сътрудничество за финансиране на развитието между АКТБ и ЕС, Комисията и Главният секретариат на АКТБ изготвя и осъществява съвместния мониторинг и оценка и докладва на Комитета. На првото си заседание след подписването на споразумението, Комитетът определя оперативните условия, насочени към осигуряването на съвместния характер на действията и одобрява работната програма на годишна основа.2. Дейностите по мониторинг и оценка основно:a) предоставят редовни и независими оценки на операциите и действията на фонда посредством сравняване на резултатите с целите; и с товаб) дават възможност на страните от АКТБ и Комисията и на Съвместните институции да използват уроците от опита отново при създаването и изпълнението на бъдещите политики и действия.ГЛАВА 6ПРЕДСТАВИТЕЛИ ПО УПРАВЛЕНИЕ И ИЗПЪЛНЕНИЕЧлен 34Главен оторизиращ служител1. Комисията назначава главния оторизиращ служител на фонда, който отговаря за управлението на ресурсите на фонда. Главният оторизиращ служител отговаря за извършването, възстановяването, разрешаването и отчитането на разхода, извършен от фонда.2. Главният оторизиращ служител:a) извършва, изплаща и оторизира разхода и води отчет за плащанията и разрешенията;б) гарантира, че решенията за финансиране се изпълняват;в) в тясно сътрудничество с националния оторизиращ служител взема решения за предоставяне, които са необходими за осигуряването на правилното изпълнение на одобрените действия от икономическа и техническа гледна точка;г) подготвя документацията за тръжната процедура преди поканите за тръжната процедура да бъдат изготвени за:i) откритите международни търгове, иii) ограничената международна обява за търг с преквалификация.д) одобрява предложенията за необходимостта от договори при спазване на правомощията,


text: упражнявани от началника на делегацията по смисъла на член 36;е) публикува в подходящ срок международните обявления за търговете.3. Главният оторизиращ служител в края на всяка година предоставя подробен баланс на фонда, показващ баланса на вноските, платени от държавите-членки във фонда от държавите-членки и общите преводи по отношение на всеки раздел на финансиране.Член 35Национален оторизиращ служител1. Правителството на всяка страна от АКТБ назначава национален оторизиращ служител да го представлява във всички действия, финансирани от източниците на фонда, управлявани от Комисията и Банката. Националният оторизиращ служител може да делегира част от тези функции и да информира главния оторизиращ служител за всяка делегация. Националният оторизиращ служител:a) в тясно сътрудничество с ръководителя на делегацията отговаря за подготовка, предоставянето и оценката на проектите и програмите;б) в тясно сътрудничество с ръководителя на делегацията, изготвя поканите за местните открити процедури, получава предложенията, както местните, така и международните (открити и закрити), председателства разглеждането на предложенията, установява резулатите от разглеждането, подписва договорите и приложенията към тях и одобрява разходите;в) предоставя, преди издаването на местните обявления за покани за участие в открита тръжна процедура, тръжната документация на ръководителя на делегацията, който я одобрява в рамките на 30 дни;г) завършва оценките на кандидатите в рамките на срока на валидността на процедурата, като взема предвид срока, необходим за одобрение на договорите;д) предава резултатите от оценяването и на предложението за предоставяне на договора на ръководителя на делегацията за неговото одобрение във времевите рамки, предвидени в члед 36;е) изплаща и разрешава извършването на разходите в рамките на средствата, които са му предоставени; иж) по време на изпълнение на действията извършва договореностите по адаптиране, необходими за гарантиране на съответното изпълнение на одобрените проекти или програми от икономическа и техническа гледна точка.2. Националният оторизиращ служител по време на изпълнение на действията и при спазването на изискването да информира ръководителя на делегацията приема решения относно:a) техническите корекции и изменения по отношение на подробностите, доколкото не засягат приетото техническо решение и остават в границите на възможността за коригиране;б) измененията в предполагаемите разходи по време на изпълнението;в) прехвърлянията по пера в рамките на предполагаемите разходи;г) промяната на местоположението на проектите или програмите с множество единици, когато това е оправдано на техническа, икономическа или социална основа;д) налагането или опрощаването на наказанията за забавяне;е) действията по освобождаването от отговорност на поръчителите;ж) закупуването на стоки, независимо от техния произход на местния пазар;з) използването на строително оборудване и машини, които не произхождат от държавите-членки или страните от АКТБ, при условие че не съществува производство на сравнимо оборудване и машини в държавите-членки или страните от АКТБ;и) подизпълнението;й) окончателното приемане, при условие че ръководителят на делегацията присъства на предварително приемане, парафира съответните протоколи и, когато е уместно, присъства на окончателното приемане и, по-специално, когато степента на отбелязаните възражения при предварителното приемане изскват крупни довършителни работи; ик) наемането на консултанти и други експерти по техническо подпомагане.Член 36Ръководител на делегацията1. Комисията се представлява във всяка от страните от АКТБ или във всяко регионално групиране, което изрично е поискало това, от делегация, управлявана от ръководителя на делегацията, одобрен от страните от АКТБ или заинтересованите държави. Когато ръководителят на


text: делегацията е назначен към група от страните от АКТБ, се предприемат необходимите стъпки, за да се гарантира, че ръководителят на делегацията се представлява от заместник, пребиваващ във всяка от държавите, в която ръководителят на делегацията не пребивава. Ръководителят на делегацията представлява Комисията във всички сфери на нейната компетентност и във всички нейни дейности.2. За тази цел и в тясно сътрудничество с националния оторизиращ служител, ръководителят на делегацията:a) при поискване от заинтересованите страни от АКТБ участва и подпомага подготовката на проектите и програмите, както и в преговарянето на договорите за техническо подпомагане;б) участва в оценяването на проектите и програмите, изготвя тръжната документация и търси начини за опростяването на процедурите за оценка и изпълнение на проектите;в) подготвя финансовите предложения;г) одобрява преди издаването им от националния оторизиращ служител обявленията за процедурите и документацията по договорите за спешно подпомагане в рамките на 30 дни от внасянето им пред него от националния оторизиращ служител;д) присъства при отварянето на предложенията за участие в тръжни процедури и получава копия от тях и от резултатите от тяхното разглеждане;е) одобрява в рамките на 30 дни предложението на националния оторизиращ служител класирането в местни открити процедури, договорите с пряко договаряне, договорите за спешно подпомагане, договорите за услуги и труд на стойност по-малка от 5 милиона EUR и договорите за доставка на стойност по-малка от 1 милион EUR;ж) за всички други договори необхванати от горното одобрява в рамките на 30 дни предложението на националния оторизиращ служител за сключването на договор, когато са изпълнени следните условия:i) избраното предложение е най-ниско от тези, които отговарят на тръжната документация;ii) избраният кандидат за уастие в тръжна процедура отговоря на всички критерии за подбор, включени в тръжната документация; иiii) избраното предложение не надхвърля определената сума за договора;з) когато условията, установени в буква ж), не са изпълнени, предава предложението на главния оторизиращ служител, който взима решение по него в рамките на 60 дни от получаването му от ръководителя на делегацията. Когато цената на избрания кандидат надхвърля определената сума за договора, главният оторизиращ служител преди да одобри възлагането осигурява необходимите средства;и) парафира договорите и оценките в случай на пряк труд и извършва допълнения в тях, както и разрешава плащанията, издадени от националния оторизиращ орган;й) гарантира, че проектите и програмите, финансирани от ресурсите на фонда, управлявани от Комисията се осъществяват по подходящия начин от финансова и техническа гледна точка;к) сътрудничи с националните власти на страните от АКТБ, когато представлява Комисията при редовните оценки на действията;л) съобщава на страните от АКТБ цялата информация и съответните документи за процедурите за изпълнение на сътрудничеството за финансиране на развитието особено по отношение на критериите за оценка и критериите за оценка на търговете; им) редовно информира националните власти на Общността за действията, които могат пряко да засягат сътрудничеството между Общността и страните от АКТБ.3. Ръководителят на делегацията получава необходимите инструкции и делегирани правомощия за облекчаване и ускоряване на всички действия по смисъла на споразумението. За всяко по-нататъшно делегиране на административни или финансови правомощия на ръководителя на делегацията, различни от посочените в този член, се нотифицират националните оторизиращи служители и Съвета на министрите.Член 37Плащания и


text: агенти по плащанията1. За целите на осъществяването на плащанията в националните валути на страните от АКТБ се откриват сметки деноминирани във валутите на държавите-членки или в евро във всяка от страните от АКТБ на името на Комисията с национална публична или полупублична финансова институция, избрана по споразумение между страните от АКТБ и Комисията. Тази институция упражнява функциите на Националнен платежен представител.2. Националният платежен агент не получава възнаграждение за своите услуги и не заплаща лихви по депозираните средства. Местните сметки се захранват от Комисията във валутата на една от държавите-членки или в евро, като се основава на бъдещите изисквания към наличността в брой, които ще се извършват с достатъчно предизвестие за избягване на нуждата от предварително финансиране от страните от АКТБ и за да се избегнат закъсненията в преводите.3. За целите на извършването на плащанията в евро сметките, деноминирани в евро, се откриват на името на Комисията с финансовите институции в държавите-членки. Тези институции упражняват функцията на платежен представител в Европа.4. Плащания от европейските сметки, които ще се извършват по нареждане на Комисията или от ръководителя на делегацията, действащ от нейно име, могат да бъдат направени по отношение на разходите, разрешени от националния оторизиращ орган, действащ от нейно име, могат да се извършат по отношение на разрешените разходи от националния оторизиращ служител или главния одобряващ служител преди разрешението от националния оторизиращ служител.5. В рамките на наличните средства по сметките, агентите по плащанията извършват преводите, одобрени от националния одобряващ служител или, когато е подходящо, от главния одобряващ служител след проверка, която устонавява, че предоставените документи по същество са верни и редовни и че разрешението за плащането е действително.6. Процедурите за извършване, разрешаване и изплащане на разходите трябва да завършат в рамките на срок от 90 дни от датата, от която плащането е станало изискуемо. Националният одобряващ служител обработва и предоставя разрешението за плащане на ръководителя на делегацията не по-късно от 45 дни преди датата, от която е изискуемо.7. Исканията за закъснели плащания се погасяват от заинтересованите страни от АКТБ и от Комисията от нейните собствени ресурси за тази част от закъснението, за която отговаря всяка от страните в съответствие с горепосочените процедури.8. Агентите по плащанията, националният оторизиращ служител, ръководителят на делегацията и отговорните отдели на Комисията запазват финансовата си отговорност, докато Комисията не даде окончателното си одобрение за действията, за чието изпълнение те отговарят.--------------------------------------------------20000623ПРИЛОЖЕНИЕ VТЪРГОВСКИ РЕЖИМ, ПРИЛОЖИМ ПО ВРЕМЕ НА ПОДГОТВИТЕЛНИЯ РЕЖИМ ПО СМИСЪЛА НА ЧЛЕН 37, ПАРАГРАФ 1ГЛАВА 1ОБЩИ ТЪРГОВСКИ СПОРАЗУМЕНИЯЧлен 1Стоките, с произход от страните от АКТБ се внасят в Общността, освободени от мита и такси, имащи равностоен ефект.a) За стоките, с произход от страните от АКТБ:- изброени в проложение I към Договора, когато попадат в общата организация на пазара по смисъла на член 34 от Договора, или- при вноса в Общността при условията на спазването на определени правила в резултат от прилагането на Общата земеделска политика,Общността предприема необходимите мерки, за да гарантира по-благоприятното третиране от това, което е предоставила на трети страни, ползващи разпоредбата относно най-облагодетелстваната нация за същите стоки.б) Ако по време на прилагането на настоящото приложение страните


text: от АКТБ поискат нови линии земеделска продукция или селскостопански продукти, които не са предмет на специфични договорености към влизането в сила на настоящото приложение, да се възползват от тези договорености, Общността разглежда тези искания в условията на консултиране със страните от АКТБ.в) Въпреки горепосоченото, в контекста на специалните отношения и специалния характер на сътрудничеството между АКТБ и ЕС, Общността разглежда на основата на всеки отделен случай исканията от страните от АКТБ за преференциален достъп на техните селскостопански продукти до пазара на Общността и ги нотифицира за своето решение по мотивираните искания в рамките на четири месеца, но във всеки случай не по-късно от шест месеца от тяхното предоставяне.В контекста на буква a) Общността взема своите решения, като се позовава по-специално на отстъпките, предоставени на развиващите се трети страни. Тя взема предвид възможностите, предложени от извънсезонния пазар.г) Договореностите в буква a) влизат в сила по същото време, в което влиза в сила и настоящото споразумение и се прилагат, докато трае подготвителният период, определен в член 37, параграф 1 от споразумението.Въпреки това, ако през този период Общността:- постави в обхвата на общата организация на пазара един или повече продукти или ги постави под особени правила, въведени в резултат от прилагането на Общата земеделска политика, тя си запазва правото да адаптира третирането за целите на вноса на тези продукти, произхождащи от страните от АКТБ, след консултации в рамките на Съвета на министрите. В тези случаи се прилагат разпоредбите на буква a);- измени общата организация на пазара и по-специално по отношение на отделен продукт или особените правила, въведени в резултат от прилагането на Общата земеделска политика, тя си запазва правото да измени уговорките, предвидени за продуктите, произхождащи от страните от АКТБ, след консултации в рамките на Съвета на министрите. В тези случаи Общността се задължава да гарантира, че продуктите, произхождащи в страните от АКТБ, продължават да се ползват с предимство, сравнимо с това, което са ползвали по-рано по отношение на продуктите, произхождащи в трети страни, ползващи се от разпоредбата за най-облагодетелствана нация.д) Когато Общността възнамерява да сключи преференциално споразумение с трети страни, тя информира страните от АКТБ за това. Извършват се консултации, когато страните от АКТБ поискат това за опазване на своите интереси.Член 21. Общността няма да прилага към вноса на продукти, произхождащи от страните от АКТБ, каквито и да е количествени ограничения или мерки, имащи същия ефект.2. Параграф 1 не погасява забраните или ограниченията върху вноса или износа или върху транзитно преминаващите стоки, наложени въз основа на обществения морал, обществената политика или сигурност, защитата на здравето и живота на хората, животните и растенията, опазването на националните богатства, притежаващи художествена, историческа или археологическа стойност, запазването на изчерпаемите природни ресурси, ако тези мерки са ефективни в съответствие с ограниченията за местно производство или ползване, или закрилата на индустриалната и търговска собственост.3. Тези забрани или ограничения в никакъв случай не представляват средства за произволна или неоправдана дискриминация или прикрито ограничение на търговията.В случаите, в които прилагането на мерките по смисъла на параграф 2 засягат интересите на една или повече страни от АКТБ, се извършват консултации по


text: искане на последната в съответствие с разпоредбите на член 12 от настоящото споразумение, с оглед на постигането на задоволително разрешение.Член 31. Когато има вероятност новите мерки или мерките, предвидени в програмите, приемани от Общността за сближаването на законодателството или в регламентите, за да се улесни движението на стоките да засегнат интересите на една или повече от страните от АКТБ, Общността, преди да ги приеме, информира за тях страните от АКТБ посредством Съвета на министрите.2. За да даде възможност на Общността да вземе предвид интересите на заинтересованите страни от АКТБ, се провеждат консултации в съответствие с разпоредбите на член 12 от настоящото споразумение с оглед постигането на задоволително решение.Член 41. Когато съществуващите правила или регламенти, приети за облекчаване на движението на стоки, засягат интересите на една или повече от страните от АКТБ или когато тези интереси са засегнати от тълкуването, прилагането или администрирането на тези правила или регламенти, се извършват консултации по искане на заинтресованите страни от АКТБ с оглед на постигането на задоволително решение.2. С оглед намирането на задоволително решение страните от АКТБ могат също да внесат в Съвета на министрите всеки други проблем, отнасящ се до движението на стоки, който може да произтича от предприетите или планирани мерки от държавите-членки.3. Съответните институции на Общността в най-високата възможна степен информират Съвета на министрите за тези мерки, за да гарантират ефективните консултации.Член 51. От страните от АКТБ не се иска да поемат, по отношение на вноса на продуктите, произхождащи от Общността, задължения, съответстващи на ангажимента, поет от Общността по смисъла на настоящото приложение по отношение на вноса на стоки, произхождащи в страните от АКТБ.a) В търговията с Общността страните от АКТБ няма да проявят дискриминационно отношение между държавите-членки и предоставят на Общността третиране, което е не по-малко благоприятно от това на най-облагодетелстваната нация.б) Третирането на най-облагодетелстваната нация по смисъла на буква a) не се прилага по отношение на търговията или икономическите отношения между страните от АКТБ или между една или повече от страните от АКТБ и другите развиващи се страни.Член 6Всяка страна съобщава своята митническа тарифа на Съвета на министрите в рамките на три месеца от влизането в сила на настоящото приложение. Всяка страна предоставя всяко последващо изменение в своята тарифа при влизането му в сила.Член 71. Концепцията за "продукти с произход" по смисъла на прилагането на настоящото приложение и на методите за административно сътрудничество, отнасящи се към него са определени в протокола, приложен към него.2. Съветът на министрите може да приеме всяко изменение в Протокол No 1.3. Когато концепцията за "стоки с произход" не е била все още дефинирана за определен продукт в съответствие с параграфи 1 или 2, всяка договаряща се страна продължава да прилага своите собствени правила.Член 81. Когато определен продукт се внася в Общността в толкова големи количества и при такива условия, които могат да причинят или могат да застрашат да причинят сериозна вреда на нейните собствени производители на сходни или пряко конкурентни продукти, или сериозни смущения във всеки сектор на икономиката, или трудности, които могат да доведат до сериозно нарушаване на икономическата ситуация на региона, Общността


text: може да вземе необходимите мерки при условията и в съответствие с процедурите, установени в член 9.2. Общността се задължава да не използва протекционистки средства или за спиране на структурното развитие. Общността се въздържа да използва защитни мерки, които имат същия ефект.3. Защитните мерки се ограничават до тези, които най-малко биха нарушили търговията между договарящите се страни при изпълнението на целите на настоящото споразумение и не трябва да надхвърлят обхвата на това, което е строго необходимо за отстраняването на възникналите трудности.4. Когато се прилагат, предпазните мерки отчитат съществуващото равнище на износа на АКТБ за Общността и техния потенциал за развитие. Особено внимание се отделя на интересите на най-слабо развитите държави, държавите без излаз на море и островните страни от АКТБ.Член 91. Извършва се предварителна консултация по отношение на прилагането на предпазната клауза, както когато тези мерки се приемат за първи път, така и когато се удължават. Общността предоставя на страните от АКТБ цялата информация, която е необходима за тези консултации и предоставя данните, от които да се определи в каква степен вноса от една страна от АКТБ на определен продукт е причинил ефектите по смисъла на член 8, параграф 1.2. Когато консултациите са осъществени, предпазните мерки или приетите съвместно договорености от засегнатите страни от АКТБ и Общността влизат в сила след тяхното провеждане.3. Въпреки това предварителните консултации, предвидени в параграфи 1 и 2, не изключват приемането на всяко незабавно решение, което Комисията, в съответствие с член 8, параграф 1, може да вземе, когато особени фактори налагат вземането на такива решения.4. За да се облекчи изследването на факторите, които могат да причинят смущения на пазара, се създава механизъм за статистически надзор на определен внос от АКТБ в Общността.5. Страните се задължават да провеждат редовни консултации с оглед намирането на задоволителни решения на проблемите, които могат да доведат до прилагането на предпазната клауза.6. Предварителните консултации, както и редовните консултации и механизмите за наблюдение по смисъла на параграфи 1—5 се изпълняват в съответствие с Протокол No 2, приложен към него.Член 10Съветът на министрите по искане на която и да е заинтересована страна разглежда икономическите и социални последици от прилагането на предпазната клауза.Член 11Когато са предприети, изменени или премахнати предпазните мерки, се отделя особено внимание на интересите на най-слабо развитите, без излаз на море или островните страни от АКТБ.Член 12За да гарантират ефективното прилагане на настоящото приложение, Страните се договарят да се информират и консултират помежду си.В допълнение към случаите, за които са предвидени отделни консултации в членове 2—9 от настоящото приложение, консултациите също се осъществяват по искане на Общността или на страните от АКТБ и в съответствие с условията, предвидени в процедурния правилник в член 12 от настоящото споразумение, и по-специално в следните случаи:1) когато страните възнамеряват да предприемат каквито и да са търговски мерки, засягащи интересите на една или повече от страните по смисъла на настоящото приложение, те информират Съвета на министрите за това. Когато заинтересованите страни поискат това се провеждат консултации, за да се вземат предвид съответните им интереси;2) ако, през времето на прилагането на настоящото приложение, страните от АКТБ решат, че


text: земеделските продукти, обхванати от член 1, параграф 2, буква a) различни от тези, които са предмет на особено отношение, трябва да се ползват от такова отношение, могат да се осъществят консултации в рамките на Съвета на министрите;3) когато една Страна смята, че препятствията пред движението на стоките възникват в резултат на съществуващите правила на друга Страна или от тяхното тълкуване, прилагане или администриране;4) когато Общността предприема защитни мерки в съответствие с разпоредбите на член 8, могат да се проведат консултации относно тези мерки в рамките на Съвета на министрите, когато заинтересованите страните поискат това, най-вече с оглед на гарантирането на спазването на член 8, параграф 3.Тези консултации трябва да бъдат завършени в рамките на три месеца.ГЛАВА 2СПЕЦИАЛНО ЗАДЪЛЖЕНИЕ ПО ОТНОШЕНИЕ НА ЗАХАРТА, ГОВЕЖДОТО И ТЕЛЕШКОТО МЕСОЧлен 131. В съответствие с член 25 от Конвенцията, сключена между АКТБ-ЕИО в Ломе, подписана на 28 февруари 1975 г. и с Протокол No 3, приложен към нея, Общността се е задължила за неопределен срок, въпреки другите разпоредби на настоящото приложение, да закупи и внесе, при гарантирани цени, определени количества тръстикова захар, кафява или бяла, която произхожда от страните от АКТБ, производителки и износителки на тръстикова захар, и която тези държави са се задължили да ѝ доставят.2. Условията за прилагането на гореупоменатия член 25 са предвидени в Протокол No 3 по смисъла на параграф 1. Текстът на протокола е приложен към настоящото приложение като Протокол No 3.3. Член 8 от настоящия протокол няма да се прилага в рамките на упоменатия протокол.4. По смисъла на член 8 от упоменатия протокол институциите, създадени по силата на настоящото споразумение, могат да се използват по време на прилагането на настоящото споразумение.5. Член 8, параграф 2 от посочения протокол се прилага след спирането на действието на настоящото споразумение.6. Декларациите, съдържащи се в приложения XIII, XXI и XXII от Заключителния акт към Конвенцията, сключена между АКТБ и ЕИО в Ломе, подписана на 28 февруари 1975 г., се потвърждават и техните разпоредби продължават да се прилагат. Тези декларации са приложени като такива към Протокол No 3.7. Настоящият член и Протокол No 3 няма да се прилагат в отношенията между страните от АКТБ и френските отвъдморски територии.Член 14Прилагат се специалните задължения по отношение на телешкото и говеждото месо, определени в Протокол No 4 и приложени към него.ГЛАВА 3ЗАКЛЮЧИТЕЛНИ РАЗПОРЕДБИЧлен 15Протоколите, приложени към настоящото приложение, представляват неразделна част от него.--------------------------------------------------20000623ПРОТОКОЛ 1относно дефинирането на концепцията на "продукти с произход" и методите на административно сътрудничествоИНДЕКСДЯЛ I: ОБЩИ РАЗПОРЕДБИЧЛЕН 1: ОпределенияДЯЛ II: ОПРЕДЕЛЕНИЕ НА ПОНЯТИЕТО "ПРОИЗХОЖДАЩ ПРОДУКТ"Член 2: Общи изискванияЧлен 3: Изцяло получени продуктиЧлен 4: Достатъчно изработени или обработени продуктиЧлен 5: Недостатъчно изработени или обработени продуктиЧлен 6: Натрупване на произходЧлен 7: Единица на квалификацияЧлен 8: Принадлежности, резервни части или инструментиЧлен 9: КомплектиЧлен 10: Неутрални елементиДЯЛ III: ТЕРИТОРИАЛНИ ИЗИСКВАНИЯЧлен 11: Принцип на териториалностЧлен 12: Директно транспортиранеЧлен 13: ИзложенияДЯЛ IV: ДОКАЗАТЕЛСТВО ЗА ПРОИЗХОДЧЛЕН 14: ОБЩИ ИЗИСКВАНИЯЧлен 15: Процедура за издаване на сертификат за движение EUR 1Член 16: Сертификати за движение EUR 1, издадени със задна датаЧлен 17: Дубликат на сертификат за движение EUR 1Член 18: Издаване на сертификати за


text: движение EUR 1 на основата на доказателство за произход, издадено или направено предварителноЧлен 19: Доказателство за издаване на фактураЧлен 20: Одобрен износителЧлен 21: Валидност на доказателството за произходЧлен 22: Преходна процедураЧлен 23: Предоставяне на доказателство за произходЧлен 24: Внос, осъществяван чрез поредица от доставкиЧлен 25: Изключения от доказателството за произходЧлен 26: Информационна процедура за кумулативни целиЧлен 27: Потвърждаващи документиЧлен 28: Запазване на доказателството за произход и потвърждаващите документиЧлен 29: Несъответствия и формални грешкиЧлен 30: Суми, изразени в EURДЯЛ V: ДОГОВОРЕНОСТИ ЗА АДМИНИСТРАТИВНО СЪТРУДНИЧЕСТВОЧлен 31: Взаимна помощЧлен 32: Сравняване на доказателствата за произходЧлен 33: Сравняване на декларациите на доставчицитеЧлен 34: Уреждане на споровеЧлен 35: СанкцииЧлен 36: Свободни зониЧлен 37: Комитет за сътрудничество на митницитеЧлен 38: ДерогацииДЯЛ VI: СЕУТА И МЕЛИЛАЧЛЕН 39: Специални условияДЯЛ VII: ЗАКЛЮЧИТЕЛНИ РАЗПОРЕДБИЧЛЕН 40: Преразглеждане на правилата за произходЧЛЕН 41: ПриложенияЧлен 42: Прилагане на протоколаПРИЛОЖЕНИЯПриложение I към Протокол No 1: Встъпителни бележки към списъка в приложение IIПриложение II към Протокол No 1: Списък на работата или обработката, която се изисква да бъде извършена на материали, които не са с произход, така че така обработеният продукт да придобие статут на продукт с произходПриложение III към Протокол No 1: Отвъдморски страни и територииПриложение IV към Протокол No 1: Формат на сертификата за движениеПриложение V към Протокол No 1: ФактураПриложение VIА към Протокол No 1: Декларация на доставчика за продукти, които имат статут на продукти с предпочитан произходПриложение VIБ към Протокол No 1: Декларация на доставчика за продукти, които нямат статут на продукти с предпочитан произходПриложение VII към Протокол No 1: Информационен сертификатПриложение VIII към Протокол No 1: Формат за прилагане на дерогацияПриложение IX към Протокол No 1: Списък на работата или обработката, която предоставя характер на произход от АКТБ на продукт, получен от обработка на текстилни материали, с произход от развиващите се страни, посочени в член 6, параграф 11 от настоящия протоколПриложение X към Протокол No 1: Текстилни продукти, изключени от процедурата по кумулиране на някои развиващи се страни, посочени в член 6, параграф 11 от настоящия протоколПриложение XI към Протокол No 1: Продукти, за които разпоредбите за кумулиране, договорени с Южна Африка, посочени в член 6, параграф 3, се прилагат три години след временното прилагане на споразумението за търговия, развитие и сътрудничество между Европейската общност и Република Южна АфрикаПриложение XII към Протокол No 1: Продукти, за които разпоредбите за кумулиране, договорени с Южна Африка, посочени в член 6, параграф 3, се прилагат шест години след временното прилагане на споразумението за търговия, развитие и сътрудничество между Европейската общност и Република Южна АфрикаПриложение XIII към Протокол No 1: Продукти, за които не се прилага член 6, параграф 3Приложение XIV към Протокол No 1: Рибни продукти, за които временно не се прилага член 6, параграф 3Приложение XV към Протокол No 1: Съвместна декларация по отношение на кумулиранетоДЯЛ IОБЩИ РАЗПОРЕДБИЧлен 1ДефиницииПо смисъла на настоящия протокол:a) "производство" означава всякакъв вид обработка или преработка, включващо сглобяване или специфични операции;б) "материал" означава всяка съставкa, суровина, компонент или част и т.н., използвани при производството на продукта;в) "продукт" означава продуктът, който се произвежда, дори ако целта на производството


text: му е последващото използване в друга производствена операция;г) "стоки" означава както материалите, така и продуктите;д) "митническа стойност" означава стойността, както е определена в съответствие със споразумението от 1994 г. за прилагането на член VII от Общото споразумение за тарифите и търговията (Споразумението СТО по митническата стойност);е) "цена на производител" означава цената "ex works", платена за продукта на проиводителя, в чието предприятие е извършена последната обработка или преработка, при условие че цената включва стойността на използваните материали, намалена с всички вътрешни данъци, които са или могат да бъдат възстановени, след като полученият продукт бъде изнесен;ж) "стойността на материалите" означава митническата стойност в момента на вноса на използваните материали без произход или или, ако това не е известно и не може да бъде установено, първата установима цена, заплатена за материалите в страната по споразумението;з) "стойност на материалите с произход" означава стойността на тези материали, както е определена в буква ж), приложен mutatis mutandis;и) "добавена стойност" означава цената на производител, намалена с митническата стойност на всеки от вложените материали с произход от други страни, внесени в Общността, страните от АКТБ или отвъдморските страни и територии;й) "глави" и "позиции" означава главите и позициите (четиризначни кодове) използвани в номенклатурата, която изгражда Хармонизираната система за описание и кодиране на стоките, посочена в настоящия протокол като "Хармонизираната система" или "ХС";к) "класифициран" се отнася до класифицирането на продукт или материал в определен раздел;л) "пратка" означава продукти, които или са изпратени едновременно от един износител до един получател или са обхванати от единен транспортен документ, обхващащ тяхното изпращане от износителя до получателя или при отсъствието на такъв документ от единна фактура;м) "територии" включва териториалните води.ДЯЛ IIДЕФИНИЦИЯ НА ПОНЯТИЕТО "ПРОДУКТИ С ПРОИЗХОД"Член 2Общи изисквания1. По смисъла на прилагането на разпоредбите за търговско сътрудничество от приложение V, следните продукти се разглеждат като произхождащи от страните от АКТБ:a) продуктите, изцяло получени в страните от АКТБ по смисъла на член 3 от настоящия протокол;б) продуктите, получени в страните от АКТБ, съдържащи материали, които не са изцяло получени там, при условие че тези материали са претърпели достатъчна обработка в страните от АКТБ по смисъла на член 4 от настоящия протокол.2. По смисъла на прилагането на параграф 1, териториите на страните от АКТБ се считат за една територия.Продуктите с произход, състоящи се от материали, изцяло получени или достатъчно обработени или преработени в две или повече страни от АКТБ, когато последното обработване или преработване се е осъществило при условие че обработването или преработването е надхвърлило това по смисъла на член 5 от настоящия протокол.Член 3Изцяло получени продукти1. Следните продукти се считат за изцяло получени в страните от АКТБ или в Общността или в отвъдморските страни и територии, определени в приложение III, наричани по-долу ОСТ:a) минералните продукти, извлечени от почвата или от морското дъно;б) зеленчуковите продукти от техните реколти;в) живите животни родени и отгледани там;г) продуктите от живите животни, отгледани там;д) продуктите, получени от лов и риболов там;е) продуктите от морския риболов и другите продукти, извлечени от морето извън териториалните води от техните съдове;ж) продуктите, получени на борда на техните производствени кораби, изключително от продуктите по смисъла


text: на буква е);з) употребяваните части, събрани там, годни единствено за извличане на суровините, включително използваните гуми, които са годни само за регениране или за използване като отпадък;и) отпадъкът и скрапът, произхождащи от производствените операции, осъществени там;й) продуктите, извлечени от морската почва или подпочвените пластове извън техните териториални води, при условие че те единствено притежават правото да обработват почвените или подпочвените пластове;к) стоките, произведени там изключително от продуктите, посочени в букви a)—й).2. Термините "техните кораби" и "техните кораби-фабрики" в параграф 1, букви е) и ж), се прилагат само към съдовете и корабите-заводи:a) които са регистрирани или записани в държава-членка на ЕС, в страна от АКТБ или в ОСТ;б) които плават под флага на държава-членка на ЕС, на страна от АКТБ или на ОСT;в) които се притежават до степен най-малко 50 % от граждани на държавите, страни по споразумението, или от ОСТ, или от дружество, чието седалище е в една от тези държави или ОСТ, на която председателя на борда на директорите или надзорния орган и мнозинството от членовете на тези органи са граждани на държавите, страни по споразумението, или на ОСТ и от които в допълнение, в случай на сдружения или на дружество с ограничена отговорност, най-малко половината от капитала принадлежи на тези държави, страни по споразумението, или на обществените органи или граждани на посочените държави или на ОСТ;г) от които най-малко 50 % от екипажа, включително капитана и офицерите, са граждани на държавата, страна по споразумението, или на ОСТ.3. Независимо от разпоредбите на параграф 2, Общността признава, по искане на страна от АКТБ, че корабите, които са под наем или са на лизинг от страните от АКТБ се третират като "техни кораби" за извършване на риболовни действия в нейната изключителна икономическа зона при следните условия:- че страните от АКТБ са предложили на Общността възможността да договорят споразумение за риболов и Общността не е приела това предложение,- че най-малко 50 % от екипажа, капитанът и офицерите, които са включени, са граждани на държавите, страни по споразумението, или на ОСТ,- че договорът за наем или лизинг е приет от Комитета по митническо сътрудничество между АКТБ и ЕС, като предоставящ съответните възможности за развитие на капацитета на страните от АКТБ за риболов за тяхна собствена сметка, и по-специално като възлагащ отговорностт на страните от АКТБ за морското и търговското управление на съдовете, предоставени на тяхно разположение за значителен период от време.Член 4Достатъчно обработени или преработени продукти1. По смисъла на настоящия протокол продуктите, които на са получени изцяло, се счита, че са достатъчно обработени или получени в страните от АКТБ или в Общността или в ОСТ, когато условията, предвидени в списъка в приложение II, са изпълнени.Условията, посочени по-горе, посочват за всички продукти, обхванати от настоящото споразумение, обработването или преработването, което трябва да се извърши по отношение на непроизхождащите материали, използвани в производството, и се прилагат само по отношение на тези материали. Съответно от това произтича, че ако един продукт, който е придобил статут на произход посредством изпълняването на условията, предвидени в списъка е използван за производството на друг продукт, условията, приложими по отношение на


text: продукта, в който той е вложен, не се прилагат по отношение на него и няма да се отчитат непроизхождащите материали, които са били използвани за неговото производство.2. Независимо от параграф 1 непроизхождащите материали, които, съгласно условията, предвидени в списъка, следва да не се използват за производството на определен продукт, въпреки това могат да се използват, при условие че:a) тяхната обща стойност не надхвърля 15 % от цената на продукта на производителя;б) който и да е от процентите, включен в списъка за максималната стойност на непроизхождащите материали, не е надхвърлен посредством прилагането на настоящия параграф.3. Параграфи 1 и 2 се прилагат освен в случаите, предвидени в член 5.Член 5Недостатъчни операции по обработка или преработка1. Без да се накърнява параграф 2, следните операции се считат за недостатъчна преработка или обработка, за да предоставят статут на произхождащ продукт, независимо от това дали изискванията на член 4 са задоволени:a) действията, гарантиращи запазването на продуктите в добро състояние по време на транспортиране, и съхранението (вентилацията, подреждането, изсушаването, замразяването, поставянето в сол, серен диоксид или други водни разтвори, отстраняването на повредени части и сходните действия);б) простите операциии, състоящи се от премахването на прах, пресяването или подбирането, сортирането, класифицирането, съчетаването (включително създаването на набор от артикули), измиване, боядисване, изрязване;в) i) промяна на опаковката и премахване и събиране на опаковките;ii) простото поставяне в бутилки, флакони, торби, каси, кутии, прикрепване на подложки и т.н. и всички други прости операции по опаковане;г) поставянето на маркировки, етикети, лого и други различителни знаци върху продуктите или техните опаковки;д) простото смесване на продукти, независимо дали са от различни видове, когато един или повече от компонентите не отговаря на условията, предвидени в настоящия протокол, за да могат да бъдат разглеждани като произхождащи в една от страните от АКТБ, в Общността или в ОСТ;е) простото сглобяване на части, които представляват завършен продукт;ж) комбинацията от две или повече операции, посочени в букви a)—е);з) заколване на животни.2. Всички операции, осъществени или в страните от АКТБ, Общността или ОСТ върху даден продукт, се преценяват заедно, когато се определя дали обработването или преработването, извършени по отношение на този продукт, трябва да се разглежда като недостатъчно по смисъла на параграф 1.Член 6Кумулиране на произходКумулиране с ОСТ и Общността1. Материалите, произхождащи в Общността или в ОСТ се разглеждат като материали, произхождащи в страните от АКТБ, когато са вложени в проудкт, получен там. Не е необходимо тези материали да са претърпели достатъчна обработка или преработване при условие че са преминали през обработване и преработване надхвърлящо това по смисъла на член 5.2. Обработването и преработването, осъществено в Общността или в ОСТ, се разглежда като осъществено в страните от АКТБ, когато материалите претърпяват последващо обработване или преработване в страните от АКТБ.Кумулиране с Южна Африка3. При спазването на разпоредбите на параграфи 4, 5, 6, 7 и 8 материалите, произхождащи от Южна Африка, се считат за произхождащи от страните от АКТБ, когато са вложени в продукт, получен там. Не е необходимо тези материали да се претърпели достатъчно обработване или преработване.4. Продуктите, които са придобили статут на продукти с произход по силата на параграф 3, се считат


text: единствено за продукти, произхождащи от страните от АКТБ, когато добавената стойност там надхвърля стойността на материалите, произхождащи от Южна Африка. Ако това не е така, разглежданите продукти се счита, че произхождат от Южна Африка. При предоставянето на произхода няма да се вземат предвид материалите с произход Южна Африка, които са претърпели достатъчна обработка или преработване в страните от АКТБ.5. Кумулирането, предвидено в параграф 3, може да се прилага само след 3 години за продуктите, изброени в приложение XI и 6 години за продуктите, изброени в приложение XII съответно от временното прилагане на споразумението за търговията, развитието и сътрудничеството между Европейската общност и Република Южна Африка. Кумулирането, предвидено в параграф 3, не се прилага към продуктите, изброени в приложение XIII.6. Независимо от параграф 5 кумулирането, предвидено в параграф 3, може да се приложи по искане на страните от АКТБ за продуктите, изброени в приложения XI и XII. Комитетът на посланиците на АКТБ-ЕО взема решение относно исканията на АКТБ продукт за продукт въз основа на доклад, изготвен от Комитета по митническо сътрудничество между АКТБ и ЕС в съответствие с член 37. При разглеждането на исканията трябва да се отчита рискът от заобикалянето на търговските разпоредби на Споразуменията за търговия, развитие и сътрудничество между Европейската общност и Република Южна Африка.7. Кумулирането, предвидено в параграф 3, се прилага само по отношение на продуктите, изброени в приложение XIV, когато тарифите за тези продукти в рамките на Споразумението относно търговията, развитието и сътрудничеството между Европейската общност и Република Южна Африка се премахнат. Европейската комисия публикува в Официален вестник на Европейските общности (серия C) датата, от която условията на този параграф са изпълнени.8. Кумулирането предвидено в параграф 3, може да се прилага само когато използваните материали от Южна Африка са добили статута на произхождащи продукти посредством прилагането на правилата за произход, които са еднакви с тези, предвидени в настоящия протокол. Страните от АКТБ предоставят на Общността подробностите на споразуменията и техните съответстващи правила за произход, които са сключени с Южна Африка. Европейската Комисия публикува в Официален вестник на Европейските общности (серия C) датата, от която страните от АКТБ са изпълнили задълженията, предвидени в настоящия параграф.9. Без да се накърняват параграфи 5 и 7, обработката и преработката, осъществени в Южна Африка, се считат за извършени в друга държава-членка на Южноафриканския митнически съюз (ЮАМС), когато използваните материали претърпяват последваща обработка или преработка в тази друга държава—членка на ЮАМС.10. Без да се накърняват параграфи 5 и 7 и по искане на страните от АКТБ, обработването и преработването, осъществено в Южна Африка, се счита, че е осъществено в страните от АКТБ, когато материалите са претърпели съществено обработване или преработка в страна от АКТБ в контекста на регионалното споразумение за икономическа интеграция.Освен ако не е отправено специфично искане от която и да е страна за внасяне на решението пред Съвета на министрите на АКТБ и ЕС, Комитетът за митническо сътрудничество между АКТБ и ЕС решава исканията на АКТБ в съответствие с член 37.Кумулиране със съседни развиващи се страни11. По искане на страните от АКТБ материалите с произход от съседна развиваща се страна,


text: различна от страна от АКТБ, принадлежаща към последователно географско обединение се считат за материали, произхождащи от страните от АКТБ, когато са вложени в продукт, получен там. Не е необходимо тези материали да са претърпели значителна обработка или преработване, при условие че:- обработването или преработването, осъществено в страните от АКТБ, надхвърля операциите, изброени в член 5. Въпреки това, продуктите в глави 50—63 от Хармонизираната система, освен това, претърпяват в страните от АКТБ най-малкото обработване или преработване, в резултат на което полученият продукт е класиран в раздел, който е различен от този, в който са класифицирани използваните материали за производството му, произхождащи от развиващата се държава, която не е членка на АКТБ. За продуктите, изброени в приложение IX към настоящия протокол, се прилага само специфичното преработване, посочено в колона 3, независимо дали включва промяна на позицията,- страните от АКТБ, Общността и другите заинтересовани страни са сключили споразумение за съответните административни процедури, което осигурява правилното прилагане на настоящия параграф.Настоящият параграф не се прилага по отношение на продуктите от риба тон, класифицирани по смисъла на Хармонизираната система, глави 3—16, оризовите продукти под код по ХС 1006 или текстилните продукти, изброени в приложение X към настоящия протокол.За целите на определянето дали продуктите произхождат от развиваща се държава, която не е член на АКТБ, се прилагат разпоредбите на настоящия протокол.Освен ако не е отправено специфично искане, от която и да е страна за внасяне на решението пред Съвета на министрите между АКТБ и ЕС, Комитетът за митническо сътрудничество между АКТБ и ЕС решава исканията на АКТБ в съответствие с член 37.Член 7Единица за оценка1. Единицата за оценка при прилагането на разпоредбите на настоящия протокол е конкретният продукт, който се счита като основната единица при определянето на класифицирането при използването на номенклатурата на Хармонизираната система.Следователно:- когато един продукт се състои от група или събиране на артикули, се класифицира съгласно изискванията на Хармонизираната система под една-единствена позиция, като цяло този продукт представлява единица за оценка,- когато един товар се състои от определен брой идентични продукти, класифицирани в един и същ раздел на Хармонизираната система, всеки продукт трябва да се разглежда отделно при прилагането на разпоредбите на настоящия протокол.2. Когато по смисъла на общо правило 5 на Хармонизираната система опаковката е включена в продукта по смисъла на класифицирането, тя се включва за целите на определянето на произхода.Член 8Принадлежности, резервни части и инструментиПринадлежностите, резервните части и инструментите, представляващи част от нормалната окомплектовка на оборудване, машина, апарат или превозно средство и са включени в неговата цена или не са отделно фактурирани, се считат за едно цяло с въпросното оборудване, машина, апарат или превозно средство.Член 9КомплектиКомплектите, както са определени в общо правило 3 от Хармонизираната система, се считат за комплекти с произход, когато всички съставни продукти имат установен произход. Въпреки това, когато един комплект се съставен от продукти с произход и такива без произход, комплектът като цяло се счита с установен произход при условие че стойността на продуктите без произход не надхвърля 15 % от цената на производител на комплекта.Член 10Неутрални елементиПри определяне дали един продукт с произход не е необходимо да


text: се установява произходът на следните елементи, които могат да бъдат използвани за неговото производство:a) енергия и гориво;б) инсталации и оборудване;в) машини и инструменти;г) стоките, които не влизат и които не са предназначени да влязат в крайния състав на продукта.ДЯЛ IIIТЕРИТОРИАЛНИ ИЗИСКВАНИЯЧлен 11Принцип на териториалност1. Условията, предвидени в дял II, отнасящи се до придобиването на статут на произход, трябва да са изпълнени без прекъсване в страните от АКТБ, освен, както е предвидено в член 6.2. Ако стоките с произход, изнесени от страните от АКТБ, Общността или ОСТ към друга държава са върнати, освен, доколкото е предвидено друго в член 6, те трябва да се разглеждат като стоки без произход, освен ако не се покаже на митническите органи, че:a) върнатите стоки са същите, които са били изнесени; иб) не са претърпели каквито и да са операции освен тези, които са необходими за запазването им в добро състояние, докато са били в тази държава или докато са били изнесени.Член 12Директен транспорт1. Преференциалното третиране, предвидено по силата на разпоредбите за търговско сътрудничество от приложение V, се прилага само за продукти, които отговарят на изискванията на настоящия протокол, които са транспортирани директно между територията на страните от АКТБ, на Общността, на ОСТ или на Южна Африка по смисъла на член 6, без да влизат на каквато и да е друга територия. Въпреки това продуктите, представляващи един-единствен товар, могат да се транспортират през други територии, ако възникне такъв случай, за претоварване или временно складиране на тези територии, при условие че остават под наблюдение на митническите власти в територията на страната за транзит или държавата на складиране и не претърпяват други действия освен разтоварване, претоварване или други действия, предназначени за запазването им в добро състояние.Продуктите с произход могат да се транспортират чрез тръбопровод през територия, различна от тази на страните от АКТБ, на Общността или на ОСТ.2. На митническите власти на държавата, в която се осъществява вносът, се предоставя доказателство, че условията, предвидени в параграф 1, са изпълнени посредством представянето на:a) единствен транспортен документ, обхващащ преминаването от страната износител през територията на страната на транзит; илиб) сертификат, издаден от митническите власти на страната на транзит:i) предоставящ точно описание на продуктите;ii) посочващ датите на разтоварване и обратно натоварване на продуктите и, когато е приложимо, на имената на корабите или на другите транспортни средства, които са използвани; иiii) удостоверяващ условията, по силата на които продуктите остават в страната на транзит; илив) при липсата им — други съществени документи.Член 13Изложения1. Продуктите с произход, изпратени от страна от АКТБ за изложение в страна, различна от тези, посочени в член 6 и продадени след изложението за внос в Общността, се ползват при вноса от разпоредбите на приложение V, при условие че на митническите органи е предоставено следното:a) износителят е изпратил тези продукти от една страна от АКТБ в страната, в която е проведено изложението, и ги е изложил там;б) износителят е продал или по друг начин се е разпоредил с продуктите налице в Общността;в) продуктите са били изпратени по време на изложението или непосредствено след него в състоянието, в което са били


text: изпратени за изложението; иг) продуктите след изпращането им на изложението не са били използвани за друга цел, освен за показване на изложението.2. Трябва да се издаде или изготви доказателство за произход в съответствие с разпоредбите на дял IV, което да се предостави на митническите органи на държавата вносител по нормалния начин. Името и адресът на изложението трябва да са посочени върху него. Когато е необходимо, могат да се изискат допълнителни документални доказателства за условията, при които са били изложени.3. Параграф 1 се прилага по отношение на всяко търговско, промишлено, земеделско или занаятчийско изложение, панаир или подобно обществено изложение, което не е организирано за частни цели в магазините или бизнес помещенията с оглед продажбата на чуждестранни продукти и по време на които тези продукти остават под митнически контрол.ДЯЛ IVДОКАЗАТЕЛСТВО ЗА ПРОИЗХОДЧлен 14Общи изисквания1. Продуктите, произхождащи от страните от АКТБ, се ползват при внос в Общността от приложение V при представянето или:a) на сертификат за движение EUR.1, образец от който е предвиден в приложение IV; илиб) в случаите, посочени в член 19, параграф 1, на декларация, текстът на която е предвиден в приложение V към настоящия протокол, издадена от износителя върху фактурата, документа за предоставяне или всякакъв друг търговски документ, който описва въпросния продукт достатъчно подробно, за да им даде възможност да го идентифицират (наричана по-долу "фактурна декларация").2. Независимо от параграф 1, продуктите с произход по смисъла на настоящия протокол в случаите, посочени в член 25, се ползват от приложение V, без да е необходимо да се представя който и да е от документите, посочени по-горе.Член 15Процедура за издаване на сертификат за движение EUR.11. Сертификат за движение EUR.1 се издава от митническите органи на страната износител по искане, отправено в писмена форма от износителя или, при запазване на отговорността на износителя, на негов оторизиран представител.2. За тази цел, износителят или негов оторизиран представител попълват и сертификата за движение EUR.1, и образеца на зявлението, който се намира в приложение IV. Тези форми се попълват в съответствие с разпоредбите на настоящия протокол. Ако те са попълнени на ръка, трябва да са попълнени с мастило с печатни букви. Описанието на продуктите трябва да е дадено в клетката, предназначена за тази цел, без да се оставят каквито и да е празни редове. Когато клтеката не е напълно попълнена, трябва да се начертае хоризонтална линия под последния ред на описанието, като празното пространство се зачертава напречно.3. Иносителят, като подава заявление за издаване на сертификата за движение EUR.1, трябва да бъде готов по всяко време по искане на митническите органи на държавата износител от страните от АКТБ, където се издава сертификатът за движение EUR.1 всички необходими документи, доказващи статута на произход на въпросните продукти, както и на спазването на другите изисквания на настоящия протокол.4. Сертификат за движение EUR.1 се издава от митническите органи на държавата износител от страните от АКТБ, ако въпросните продукти могат да се считат за продукти, произхождащи от страните от АКТБ или в някоя друга от държавите, посочени в член 6, и отговарят на изискванията на настоящия протокол.5. Издаващите митнически органи предприемат всички необходими стъпки


text: за проверката на статута на произход на продуктите и изпълнението на другите изисквания на настоящия протокол. За тази цел те имат правото да изискват всяко доказателство и да осъществяват всяка проверка на сметките на износителя или всяка друга проверка, която считат за необходима. Издаващите митнически власти също се уверяват, че формулярите по смисъла на параграф 2 са надлежно попълнени. И по-специално, те проверяват дали пространството, предвидено за описание на продуктите, е съответно попълнено по начин, изключващ всяка възможност за злоумишлени добавки.6. Датата на издаване на сертификата за движение EUR.1 се означава в кутийка 11 на сертификата.7. Сертификатът за движение EUR.1 се издава от митническите власти и се предоставя на износителя веднага щом се осъществи или се гарантира действителният износ.Член 16Издаване на сертификат за движение EUR.1 със задна дата1. Независимо от член 15, параграф 7, сертификат за движение EUR.1 може по изключение да бъде издаден след износа на продуктите, за които се отнася, ако:a) не е бил издаден към момента на износа поради грешки или неумишлен пропуск или поради специфични обстоятелства; илиб) на митническите власти се покаже, че сертификатът за движение EUR.1 е издаден, но не е бил приет при вноса по технически причини.2. За прилагането на параграф 1 износителят трябва да посочи в своето заявление мястото и датата на износа на продуктите, за които се отнася сертификатът за износ EUR.1 и да постанови причините за своето искане.3. Митническите органи могат да издадат сертификата за движение EUR.1 с обратна дата, след като се уверят, че предоставената информация в искането на молителя отговаря на тази в съответната преписка.4. Сертификатите за движение EUR.1, издадени с обратна дата, трябва да са парафирани с една от следни фрази:"", "", "", "", "", "", "", "", "", "", "".5. Парафът, посочен в параграф 4, се добавя в клетката "Бележки" на сертификата за движение EUR.1.Член 17Издаване на дубликат на сертификата за движение EUR.11. В случай на кражба, загуба или унищожение на сертификата за движение EUR.1, износителят може да поиска от митническите органи, които са го издали, дубликат, изготвен въз основа на документите, които те притежават.2. Издаденият по този начин дубликат трябва да бъде парафиран с една от следните думи:"", "", "", "", "", "", "", "", "".3. Парафът, посочен в параграф 2, се добавя в клетката "Бележки" на дубликата на сертификата за движение EUR.1.4. Дубликатът, който трябва да носи датата на издаване на първоначалния оригинале сертификат за движение EUR.1, влиза в сила, считано от тази дата.Член 18Издаване на сертификат за движение EUR.1 въз основа на предварително издадено или изготвено доказателство за произходКогато продуктите с произход са поставени под контрола на митнически орган в една от страните от АКТБ или в Общността, е възможно да се замени оригиналното доказателство за произход с едно или повече от удостоверенията за движение EUR.1 за целите на изпращането на всички или някои от тези продукти където и да е в рамките на страните от АКТБ или в рамките на Общността. Заместващият/ите сертификат/и за движение EUR.1 се издават от митническия орган, под чийто контрол се намират продуктите.Член 19Условия за изготвяне на декларация върху


text: фактура1. Декларацията върху фактура по смисъла на член 14, параграф 1, буква б) може да бъде издадена:a) от одобрен износител по смисъла на член 20, илиб) от всеки износител за всяка пратка, който се състои от една или повече пратки, съдържащи продукти с произход, чиято обща стойност не надхвърля 6000 EUR.2. Декларацията върху фактурата може да се изготви, ако въпросните продукти могат да се разглеждат като продукти, произхождащи от страните от АКТБ или в една от другите страни по смисъла на член 6 и отговарят на другите изисквания на настоящия протокол.3. Износителят, изготвящ декларацията върху фактурата, е готов да предостави по всяко време по искане на митническите органи на държавата износител всички подходящи документи, доказващи статута на произход на въпросните продукти, както и на изпълнението на изискванията на настоящия протокол.4. Декларацията върху фактура се изготвя от износителя посредством печатане, подпечатване или принтиране върху фактурата или документа за предаване или върху друг търговски документ, на декларацията, чийто текст се намира в приложение V към настоящия протокол, чрез използването на езиковите версии, предвидени в това приложение и в съответствие с разпоредбите на националното законодателство на държавата износител. Ако декларацията е изписана на ръка, тя се изписва с мастило с печатни букви.5. Декларацията върху фактурата носи оригиналния подпис на износителя, направен собственоръчно. Въпреки това, от одобрения износител по смисъла на член 20 не се изисква да подписва тези декларации, при условие че е предоставил на митническите власти на държавата износител писмен ангажимент, че поема пълната отговорност за всяка фактурна декларация, която го сочи, както ако е подписана от него собственоръчно.6. Декларация върху фактура може да бъде изготвена от одобрен износител, когато продуктите, за които се отнася, са изнесени или след износа, при условие че е представена в страната на вноса не по-късно от две години след вноса на продуктите, за които се отнася.Член 20Одобрен износител1. Митническите органи на държавата износител могат да оторизират всеки износител, който извършва чест износ на продукти по силата на разпоредбите за търговско сътрудничество, предвидени в приложение V, да прави декларации върху фактура, независимо от стойността на въпросните продукти. Износител, желаещ да се ползва от това разрешение, трябва да предостави на митническите власти всички гаранции, необходими за доказване на статута на произход на продуктите, както и на изпълнението на другите изисквания на настоящия протокол.2. Митническите органи могат да предоставят статута на одобрен износител при спазването на условията, които те считат за необходими.3. Митническите органи предоставят на одобрения износител номер, показващ митническото разрешение, който се поставя върху декларацията върху фактурата.4. Митническите органи наблюдават използването на разрешението от одобрения износител.5. Митническите власти могат да оттеглят разрешението по всяко време. То се оттегля, когато одобреният износител преустанови гарантирането по смисъла на параграф 1, не отговаря на условията по смисъла на параграф 2, или по друг начин използва не по съответния начин разрешението.Член 21Валидност на доказателството за произход1. Доказателството за произход ще бъде валидно за срок от десет месеца от датата на издаване в държавата износител и трябва да се предостави в същия срок на митническите власти на държавата вносител.2. Доказателствата за произход,


text: които са предоставени на митническите власти на държавата вносител след последната дата за представяне, посочена в параграф 1, могат да се приемат по смисъла на прилагане на преференциално третиране, когато непредставянето на тези документи до последната посочена дата се дължи на извънредни обстоятелства.3. В другите случаи на закъсняло представяне митническите власти на държавата вносител могат да приемат доказателствата за произход, когато продуктите са предоставени преди посочената последна дата.Член 22Процедура по транзитКогато продуктите влязат в страна от АКТБ или OCT, различна от страната по произход, започва да тече допълнителен 4-месечен срок на валидност от датата, на която митническите власти в държавата на транзит впишат следното в клетка 7 на удостоверението EUR.1:- думата "транзит",- името на страната на транзит,- официалния печат, образец от който е предоставен на Комисията в съответствие с член 31,- датата на парафиране.Член 23Предоставяне на доказателствата за произходДоказателствата за произход се предоставят на митническите органи на страната на вноса в съответствие с процедурите, които се прилагат в тази страна. Тези органи могат да изискат превод на доказателството за произход, а също така могат да изискат декларацията за внос да бъде придружена от декларация от вносителя, че продуктите отговарят на изискванията, необходими за прилагането на приложение V.Член 24Внос, осъществяван чрез поредица от доставкиКогато по искане на вносителя и при условия, определени от митническите органи на държавата вносител, демонтирани или немонтирани продукти по смисъла на Общо правило 2 a) от Хармонизираната система, попадащи в раздели XVI и XVII на позиции 7308 и 9406 от Хармонизираната система, се внасят на части, се предоставя едно доказателство за произход на тези продукти на митническите власти при вноса на първата част.Член 25Изключения от доказателство за произход1. Продуктите, изпращани под формата на малки пратки от частни лица за частни лица, които представляват част от личния багаж на пътниците, се приемат като продукти с произход, без да се изисква представяне на доказателство за произход, при условие че тези продукти не се внасят с търговска цел и е декларирано, че отговарят на изискванията на настоящия протокол и когато не съществува основание за съмнение относно действителността на тази декларация. В случай на продукти, изпратени по пощата, тази декларация може да бъде направена върху митническа декларация КН22/КН23 или на лист хартия, приложен към този документ.2. Случайният внос, който се състои единствено от продукти за личната употреба на получателите или на пътниците или на техните семейства, няма да се счита за внос с търговска цел, ако това става видно от характера и количеството на продуктите.3. В допълнение, общата стойност на тези продукти няма да надхвърля 500 EUR в случаите на малки пратки или 1200 EUR в случай на продукти, представляващи част от багаж на пътниците.Член 26Информационна процедура за целите на кумулирането1. Когато член 2, параграф 2 и член 6, параграф 1 се прилагат, доказателството за статута на произход по смисъла на настоящия протокол за материалите, произхождащи от другите страни от АКТБ, Общността или ОСТ се предоставя чрез сертификата за движение EUR 1 или чрез декларация от доставчика, образец, от която се намира в приложение VI A към настоящия протокол, предоставено от


text: износителя в държавата или ОСТ, от която материалите произхождат.2. Когато се прилагат член 2, параграф 2, член 6, параграф 2 и член 6, параграф 9, доказателствата за обработването или преработването, извършено в друга страна от АКТБ, Общността, ОСТ или Южна Африка се предоставят посредством декларацията на доставчика, образец от която е установен в приложение VI B към настоящия протокол, предоставено от износителя в държавата или ОСТ, от която материалите произхождат.3. Доставчикът предоставя отделна декларация за всяка пратка от материал върху фактурата, отнасяща се до пратката, или като приложение към тази фактура или върху документа за предаване на стоката или друг търговски документ, отнасящ се към този товар, които описва въпросните материали достатъчно подробно, така че да позволи тяхната идентификация.4. Декларацията на доставчика може да бъде направена върху предварително отпечатан формуляр.5. Деклрациите на доставчика се подписват собственоръчно. Въпреки това, когато фактурата и декларацията са изготвени посредством методите за обработка на електронни данни, не е необходимо декларацията на доставчика да е подписана собственоръчно, при условие че отговорният служител в предприятието доставчик е идентифициран от митническите органи в държавата, в която са изготвени декларациите на доставчика. Посочените митнически власти могат да предвидят условията за прилагането на настоящия параграф.6. Декларациите на доставчика се предоставят на компетентната митническа служба в държавите износителки от АКТБ, от които е поискано издаването на сертификата за произход EUR 1.7. Декларациите, които са изготвени преди влизането в сила на настоящия протокол, и информационните сертификати, издадени преди датата на влизане в сила на настоящия протокол в съответствие с член 23 от протокол l от Четвъртата конвенция между АКТБ и ЕС.Член 27Потвърждаващи документиДокументите, посочени в член 15, параграф 3 и член 19, параграф 3, използвани за целите на доказването, че продуктите, обхванати от удостоверението за движение EUR.1 или декларацията върху фактура, могат да се считат за продукти, произхождащи от страна от АКТБ или в една от другите страни по смисъла на член 6 и отговарят на другите изисквания на настоящия протокол, могат да се състоят, inter alia, от следното:a) пряко доказателство на процесите, извършвани от износителя или доставчика за получаване на въпросните продукти, съдържащи се в неговите отчети или вътрешно счетоводство;б) документите, доказващи статута на произход на използваните материали, издаден или изготвен в страна от АКТБ или в една от другите страни по смисъла на член 6, когато тези документи са издадени в съответствие с националното законодателство;в) документите, доказващи обработването или преработването на материалите в страните от АКТБ, в Общността или в ОСТ, издадени или изготвени в страна от АКТБ, в Общността или в ОСТ, когато тези документи са използвани в съответствие с националното законодателство;г) сертификатите за движение EUR.1 или декларации върху фактурата, доказващи статута на произход на използваните материали, издадени или изготвени в страните от АКТБ или в една или друга от страните по смисъла на член 6 и в съответствие с настоящия протокол.Член 28Съхранение на доказателството за произход и потвърждаващите документи1. Износителят, който подава заявление за издаването на сертификата за произход EUR.1 съхранява за срок от най-малко три години документите по смисъла на член 15, параграф 3.2. Износителят, представящ декларация


text: върху фактурата, съхранява за срок от най-малко три години копие от декларацията върху фактурата, както и документите по смисъла на член 19, параграф 3.3. Митническите органи на държавата износител, издала сертификата за движение EUR.1 съхранява за срок от най-малко три години формуляра на искането по смисъла на член 15, параграф 2.4. Митническите органи на държавата вносител съхраняват за срок от най-малко три години сертификата за движение EUR.1 и декларацията върху фактура, които са им предоставени.Член 29Несъответствия и грешки във формата1. Откриването на незначителни несъответствия между изявленията, направени в доказателството за произход и тези, направени в документите, предоставени на митническата служба за целите на осъществяването на процедурата по вноса на продуките не правят ipso facto доказателството за произход нищожно, ако е съответно установено, че тези документи отговарят на предоставените продукти.2. Очевидните формални грешки, като правописни грешки в доказателството за произход, не водят до отхвърляне на документа, ако тези грешки не са такива, че да пораждат съмнение относно верността на съдържанието на настоящия документ.Член 30Размер на сумите, изразен в еуро1. Размерът на сумите, които трябва да се използват във всяка национална валута на държавите-членки, е равностойността на тази национална валута, изразена в еуро, към първия работен ден на октомври 1999 г.2. Размерът на средствата, изразен в еуро, и техните равностойности в националните валути на някоя от държавите-членки на ЕО може да се преразглежда от Общността, ако е необходимо, за което Общността нотифицира Комитета за митническо сътрудничество не по-късно от един месец преди влизането им в сила. При осъществяването на този преглед Общността гарантира, че няма да се намаляват размерите на сумите, използвани в която и да е национална валута и в допълнение разглежда необходимостта от действителното запазване на въпросните ограничения. За тази цел тя може да модифицира размера на сумите, изразени в еуро.3. Когато продуктите са фактурирани в паричната единица на друга държава-членка на ЕО, държавата вносител признава посочения от въпросната държава-членка размер.ДЯЛ VРАЗПОРЕДБИ ЗА АДМИНИСТРАТИВНО СЪТРУДНИЧЕСТВОЧлен 31Взаимно подпомагане1. Страните от АКТБ изпращат на Комисията образци от печатите заедно с адресите на компетентните митнически органи да издават сертификати за произход EUR.1 и да извършват последващата проверка на сертификатите за движение EUR.1 и декларациите върху фактурите.Сертификатите за движение EUR.1 и декларациите върху фактурите се приемат по смисъла на прилагането на преференциалното третиране от датата, от която информацията е получена от Комисията.Комисията изпраща тази информация на митническите органи на държавите-членки.2. За да гарантират правилното прилагане на настоящия протокол, Общността, ОСТ, страните от АКТБ си сътрудничат посредством компетентните митнически администрации при проверките на действителността на сертификатите за движение EUR.1, декларациите върху фактурите или декларациите на доставчиците и верността на информацията, представени в тези документи.Властите, с които се извършва консултирането, предоставят съответната информация относно условията, по силата на които този продукт е произведен, като обръщат особено внимание на начина, по който са приложени изискванията на правилата за произход в различните заинтересовани страни от АКТБ, държавите-членки, OCT.Член 32Проверка на доказателствата за произход1. Последващите проверки на доказателствата за произход се извършват случайно или при всеки случай, при които митническите власти на страната вносител основателно се усъмнят в автентичността


text: на тези документи, произхода на въпросния продукт или изпълнението на изискванията на настоящия протокол.2. По смисъла на прилагането на разпоредбите на параграф 1, митническите власти на държавата вносител връщат сертификата за движение EUR.1 и декларацията върху фактурата или копие от тези документи на митническите органи на страната износител, предоставяйки, когато е необходимо, основанията за искането. Цялата информация и документите, които са получени, които доказват, че предоставената информация за произхода на стоките е невярна, се предоставят в продкрепа на искането за проверка.3. Проверката се извършва от митническите органи на държавата износител. За тази цел тя има правото да извършва всякаква проверка и да изисква всяко доказателство от счетоводството на износителя или да извършва всяка друга проверка, която счита за необходима.4. Ако митническите власти на страната вносител решат да отложат предоставянето на преференциално третиране на въпросните продукти до получаването на резултатите от проверката, освобождаването на продуктите се предлага на вносителя след вземането на всички предпазни мерки, които се считат за необходими.5. Митническите органи, поискали проверката, се информират за резултатите от тази проверка веднага щом е възможно. Тези резултати трябва ясно да сочат дали документите са автентични и дали въпросните продукти могат да се считат за продукти с произход в страните от АКТБ или в една от страните по смисъла на член 6 и дали отговарят на изискванията на настоящия протокол.6. Ако в случаите на обосновано съмнение не се получи отговор в рамките на десет месеца от датата на искането за проверка или ако отговорът не съдържа достатъчно информация, за да се определи автентичността на въпросния документ или действителния произход на продуктите, митническите власти, поискали проверката, отказват правото на преференции, освен в изключителни случаи.7. Когато процедурата по проверката или всяка друга налична информация сочат, че разпоредбите на настоящия протокол са нарушени, държавите по собствена инициатива или по искане на Общността извършват подходящите проверки или организират извършването на тези проверки със съответната бързина за установяването и предотвратяването на тези нарушения и за тази цел заинтересованите страните от АКТБ могат да поискат участието на Общността в тези проверки.Член 33Проверка на декларациите на доставчиците1. Проверката на декларацията на доставчика може да се извърши случайно или когато митническите власти на държавата-вносител имат основание да се усъмнят в автентичността на документа и точността или пълнотата на информацията, отнасяща се до действителния произход на въпросните материали.2. Митническите власти, пред които е представена декларацията на доставчика, могат да изискат от митническите власти на държавата, в която е направена декларацията, да издадат информационно удостоверение, образец от което е предоставен в приложение VII на настоящия протокол. Алтернативно митническите органи, на които е представена декларацията, могат да изискат от износителя да им предостави сертификат за информация, издаден от митническите власти на страната, в която е изготвена декларацията.Копие от информационния сертификат се съхранява от службата, която го е издала, за срок от най-малко три години.3. Искащите митнически органи се информират за резултатите от проверката веднага щом е възможно. Резултатите трябва да сочат положително дали декларацията, отнасяща се до произхода на материалите, е вярна.4. За целите на проверката доставчиците съхраняват за срок, не по-къс от